Képzéseinkhez kapcsolódó tájékoztató 2026-2027 tanév felnőtt

A 2026/2027-os tanév felnőttképzéseire a a Váci Szakképzési Centrum és a Selye János Egészségügyi Technikum honlapján júniustól folyamatosan regisztrálni lehetett. A szeptemberben induló képzésekre még 2026.09.02. lehet. Ezen a napon pótbeiratkozást tartunk 14:00-17:00-ig. 
A képzések indítása a beiratkozás függvényében a fenntartó döntése alapján történik.
Kérjük, csak akkor jelentkezzen a képzésre, ha vállalja a következőket:
· a beiratkozáskor minden bemeneti feltételnek megfelel (személyes iratok- rendelkezésre állnak, végzettség(ek) igazolása-érettségi/általános iskolai végzettség, foglalkozás egészségügyi alkalmasság)
· Pótbeiratkozás időpontja: 2026. szeptember 2. 14:00-17:00-ig.
· a felnőttképzés esetén az órarend szerinti tanítás 2026.szeptember 9.-én indul.  A tanítás délutánonként (szerda, péntek) 14:00-20:00 idősávban kerülnek megtartásra, képzésenként eltérően. A szombati oktatási napokon az órák 8:00-14:00-ig kerülnek megtartásra, főleg online oktatási formában(elmélet) Az első féléves órarendről emailben értesítést küldünk.
· online oktatás (elmélet) a teams felületen történik. 
· az ágazati alapoktatás időszakában az oktatás a héten 3 tanítási alkalmat is jelenthet.
· a képzés csak abban az esetben ingyenes, ha nem rendelkezik az új Szakma jegyzék szerinti két államilag finanszírozott végzettséggel (a megkezdett és be nem fejezett képzések is beletartoznak)
· Vállalja az évközi kihelyezett gyakorlatok és a nyári időszakra eső szakmai gyakorlatok teljesítését.
· Az oktatás személyes jelenlétet igénylő oktatás keretében valósul meg, eseteként digitális oktatással kiegészítve. Képzéstől függően 3-4 heti alkalommal.

Iskolánkban elérhető szakmák felnőttképzésben 2026 szeptembertől:
 1 éves képzésben indul a kisgyermekgondozó, -nevelő képzés a szociális ágazaton belül.
Induló egészségügyi ágazati osztály: általános ápoló, mentőápoló szakmairánnyal.
2. évfolyamon (végzős): mentőápoló, rehabilitációs terapeuta (gyógymasszőr). Egészségügyi végzettséggel a végzős évfolyamra a képzésekbe be lehet csatlakozni.
Folytatódik az általános ápoló képzés 2. és 3. évfolyamon. Egészségügyi végzettséggel a képzésbe beszámítással be lehet csatlakozni.
Tantárgyi felementési és beszámítási kérelmek elbírálása 2026. szeptember 15.
Sajnos az induló rehabilitációs terapeuta, és szociális és mentálhigiéniás szakgondozó képzésünket érdeklődés hiányában nem indítjuk szeptemberben. Ezekre a képzésekre beiratkozott tanulóink az induló képzéseinkhez tudnak csatlakozni.

Képzések tervezett helyszínei:
 Váci SZC Selye János Egészségügyi Technikum 
2600 Vác, Dr. Jávorszky  Ödön stny. 2.
A képzéseket koordinálni egy kijelölt osztályfőnök fogja, így bármilyen kérdéssel kapcsolatban őt kell majd keresni. Az első tanítási napon minden felnőttképzésben résztvevő számára tájékoztatást fogunk tartani a képzéssel kapcsolatos fontos tudnivalókról.
Az induló évfolyamokon az ágazati vizsga várható időpontja 2026. december.
A szakirányú oktatás lezárását követően a képzés szakmai vizsgával zárul.
A felnőttképzési jogviszony képzési szerződés megkötésével jön létre. A képzés abban az esetben ingyenes, ha a jelentkező nem rendelkezik két szakmajegyzékes képzés szakmai bizonyítványával/oklevelével. Lásd bővebben a felnőttképzésről: https://ikk.hu/p/felnottek-kepzesi-lehetosegei
A képzésekben való részvétel feltétele az egészségügyi szakmai alkalmassági vizsgálat igazolása. A szakmai alkalmassági vizsgálatot szakellátóhelyen tudják elvégeztetni, a munkahigiénés és foglalkozás-egészségügyi szerv által kijelölt szakellátóhelyek listáját az alábbi honlapon találják meg:
https://www.nnk.gov.hu/index.php/foglalkozas-egeszsegugy/tajekoztatas/foglalkozas-egeszsegugyi-szakellatohelyek.html
A képzésben résztvevők a képzési forma miatt, csak levelező diákigazolványt igényelhetnek, ez a távolsági közlekedésben biztosít kedvezményeket.
A képzés sikeres elvégzéséhez szükséges a tanulók részéről az otthoni, egyéni tananyag-feldolgozás, ismeretelsajátítás, a jelenléti órákon tanultak otthoni gyakorlása és a saját személyes eszközök, felszerelések megléte, melyekről részletes tájékoztatást kapnak a képzés megkezdésekor.
Tájékoztatjuk Önöket, hogy amennyiben a szakokra nem történik meg a kellő létszámú jelentkezés, úgy az adott képzést nem áll módunkban elindítani (erről a beiratkozás napja után, a honlapon adunk tájékoztatást).
Felhívjuk figyelmüket, hogy felelősségteljesen és körültekintően válasszák meg a saját lehetőségeiknek megfelelő képzést a jelentkezésük során, mert a felnőttképzésben szakmai oktatás folyik, mely a képzés időszakára tervezett jelenléti és online formában megvalósuló ismeretanyag feldolgozásra épül, és szakmai vizsgával zárul.
[bookmark: _GoBack]A képzésekhez kapcsolódó órarend jövő hét elejére várható, így kérem figyeljék a honlapot.
Elérhetőség, ügyintézés:
Iskola telefonszáma: +36 20 315 153
Email: selyetitkar@selyehszki.hu vagy humanszakkozep@selyehszki.hu

